

ϋίςΐυΐίΓίίςηθϋ βγ 
νΑΚνΑΚΑ ΖΑΟΗί' 

ΡβΙθ: 2015.10.1 
ΕΕ5Τ 
Ρθ35θπ: δίβΠθα ΡϋΡ 
(θγϊι&θ44θ<1) | 

ΙοοΒίΐοη: Αϋτβ|5, ΕΙΙίπϊΚο 
Τ γρο9Γ3ίίο 


26203 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2263 

20 Οκτωβρίου 2015 


Σ ΥΜΒΑΣΕΙ Σ 

Σύμβαση πρόσθετης πράξης χρηματοδότησης τήρησης 
και ταμειακής διαχείρισης του Ειδικού Λογαριασμού 
Εγγυήσεων Γεωργικών Προϊόντων (ΕΛΕΓΕΠ) μεταξύ 
του Ελληνικού Δημοσίου και της Ανώνυμης Τραπεζι¬ 
κής Εταιρείας που εδρεύει στην Αθήνα (Αμερικής 4) με 
την επωνυμία «ΤΡΑΠΕΖΑ ΠΕΙΡΑΙΩΣ Α.Ε.» με αντικείμενο 
α) τη χρηματοδότηση του Ελληνικού Δημοσίου με το 
ποσό των δύο δισεκατομμυρίων τετρακοσίων εκατομ¬ 
μυρίων Ευρώ (2.400.000.000,00€) με δυνατότητα επέ¬ 
κτασης μέχρι εκατό εκατομμύρια ευρώ (100.000.000,00 
€) σε ανοιχτό λογαριασμό για χρηματοδότηση Κοινοτι¬ 
κών Ενισχύσεων κατά την περίοδο από 16-10-2015 μέχρι 
15-10-2016, σύμφωνα με τον κανονισμό 1306/2013 του 
Συμβουλίου για τη Χρηματοδότηση της Κοινής Γεωρ- 
γικής Πολιτικής και β) την ανάληψη από αυτήν της τή¬ 
ρησης και της ταμειακής διαχείρισης του Ε.Λ.Ε.Γ.Ε.Π. 
από 16.10.2015 μέχρι 15.10.2016. 

Στην Αθήνα στις 15/10/2015 μεταξύ: 

α) Του Ελληνικού Δημοσίου που εκπροσωπείται νόμιμα 
από τον Υπουργό Αγροτικής Ανάπτυξης και Τροφίμων 
Ευάγγελο Αποστόλου και τον Αναπληρωτή Υπουργό 
Οικονομικών Γεώργιο Χουλιαράκη και 

β) Της Τράπεζας Πειραιώς Α.Ε. που εκπροσωπείται 
νόμιμα από τον Διευθύνοντα Σύμβουλο, ΟΕΟ αυτής Άν¬ 
θιμο Θωμόπουλο, συνομολογούνται και συμφωνούνται 
τα ακόλουθα: 

Προοίμιο 

Έχοντας υπόψη: 

Α) Την υπ’ αριθμ. 6169/Χ.Δ./2014 Σύμβαση (ΦΕΚ 2998/ 
Β706-11-2014) 

Β) Τις αποφάσεις έγκρισης ανάληψης υποχρέωσης 
αριθμ. 2/21251/ΔΠΓΚ/26.03.2014 και 2/61220/ΔΠΓΚ/11.09.2014 
για την ανάληψη υποχρέωσης συνολικού ποσού 
85.000.000€ για τα έτη 2015-2016 και 85.000.000€ για 
τα έτη 2017-2018 αντίστοιχα, ήτοι 42.500.000€ κατ’ έτος 
για την ανάθεση υπηρεσιών τήρησης, ταμειακής διαχεί¬ 
ρισης και χρηματοδότησης του Ειδικού Λογαριασμού 
Εγγυήσεων Γεωργικών Προϊόντων (Ε.Λ.Ε.ΓΕ.Π.) για το 
οικονομικό έτος 16.10.2014-15.10.2015 και την υπογραφή 
των πρόσθετων πράξεων ετών 2016-2018 και ειδικότερα 
για την κάλυψη τόκων και προμήθειας καθώς επίσης 


και την κάλυψη οποιονδήποτε ανοιγμάτων στη χρημα¬ 
τοδότηση από δημοσιονομικές διορθώσεις, αναστολές 
πληρωμών ή οποιαδήποτε άλλη αιτία που απορρέουν 
από την υπογραφή της παρούσας σύμβασης, οι οποίοι θα 
βαρύνουν τη σχετική πίστωση του προϋπολογισμού του 
«Ε.Λ.Ε.Γ.Ε.Π.» και θα καλύπτονται με επιχορήγηση από τον 
Τακτικό Προϋπολογισμού του Κράτους (Φορέας 29/110, 
ΚΑΕ 2112 «Κάλυψη Ελλείμματος ΕΛΕΓΕΠ»). Σε περίπτωση 
μη επάρκειας της αρχικής δέσμευσης πίστωσης, δύναται 
να εγκριθεί συμπληρωματική δέσμευση πίστωσης χωρίς 
την τροποποίηση της παρούσας πρόσθετης πράξης. 

Περαιτέρω με βάση τα μέχρι σήμερα συμβατικά ισχύ- 
οντα, συνομολογείται η παρούσα Πρόσθετη Πράξη που 
έχει ως ακολούθως: 

Άρθρο Ιο 

Με την 6169/Χ.Δ./2014(ΦΕΚ Β' 2998/06-11-2014) σύμ¬ 
βαση μεταξύ του Ελληνικού Δημοσίου και της Τράπε- 
ζας Πειραιώς Α.Ε., αυτή ανέλαβε α) τη χρηματοδότη¬ 
ση του Ελληνικού Δημοσίου μέχρι του ποσού των δύο 
δισεκατομμυρίων τετρακοσίων εκατομμυρίων Ευρώ 
(2.400.000.000,00 €) (ανοιχτή πίστωση) του Ειδικού Λογα¬ 
ριασμού Εγγυήσεων Γ εωργικών Προϊόντων (Ε.Λ.Ε.ΓΕ.Π.) 
με δυνατότητα επέκτασης μέχρι #100.000.000,00# 
ευρώ, με υπογραφή πρόσθετης πράξης με τους αυτούς 
όρους και προϋποθέσεις για έκαστο οικονομικό έτος, με 
σκοπό την πραγματοποίηση πληρωμών των κοινοτικών 
ενισχύσεων χρηματοδοτούμενων από το Ευρωπαϊκό 
Γεωργικό Ταμείο (Ε.Γ.Τ.Ε.) στα πλαίσια της Κοινής Γε¬ 
ωργικής Πολιτικής που επιβαρύνουν τον ΕΛΕΓΕΠ κατά 
την περίοδο από 16.10.2014 μέχρι 15.10.2015 σύμφωνα με 
τον Κανονισμό 1306/2013 του Συμβουλίου «για τη χρη¬ 
ματοδότηση της Κοινής Γεωργικής Πολιτικής» και β) την 
τήρηση και ταμειακή διαχείριση του Ειδικού Λογαρια¬ 
σμού Εγγυήσεων Γ εωργικών Προϊόντων (ΕΛΕΓΕΠ) κατά 
την περίοδο από 16.10.2014 μέχρι 15.10.2015, με την δυνα¬ 
τότητα ανανέωσης της κάθε έτος, επί τρία (3) συνεχή 
οικονομικά έτη μέχρι το 2018, με υπογραφή πρόσθετης 
πράξης και με τους αυτούς όρους και προϋποθέσεις. 

Άρθρο 2ο 

Ο Υπουργός Αγροτικής Ανάπτυξης και Τροφίμων και 
ο Αναπληρωτής Υπουργός Οικονομικών, που εκπροσω¬ 
πούν νόμιμα το Ελληνικό Δημόσιο και η Τράπεζα Πει¬ 
ραιώς Α.Ε. με την παρούσα συμφωνούν και ανανεώνουν 







26204 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


για ένα (1) οικονομικό έτος, ήτοι από 16.10.2015 μέχρι 
15.10.2016 τη χρηματοδότηση του Ελληνικού Δημοσίου 
από την Τράπεζα Πειραιώς Α.Ε., με το ποσό των δύο δις 
τετρακοσίων εκατομμυρίων ευρώ (€ 2.400.000.000,00) 
και εξουσιοδοτούν την Τράπεζα Πειραιώς να διαθέσει 
το προϊόν αυτής όπως έχει καθοριστεί στη σύμβαση 
6169/Χ.Δ./2014. 

Αρθρο 3ο 

Ημερομηνία λήξης του δανείου (χρηματοδότησης) κα¬ 
θορίζεται η 31.12.2016, χρόνος κατά τον οποίο το οφει- 
λόμενο υπόλοιπο θα είναι απαιτητό σύμφωνα με τα 
οριζόμενα στην αρχική σύμβαση, χωρίς να απαιτείται 
οποιαδήποτε ενέργεια εκ μέρους της Τράπεζας. 

Αρθρο 4ο 

Κατά τους λοιπούς όρους ή προϋποθέσεις, ισχύουν 
ακριβώς όσα αναφέρονται στη σύμβαση 6169/Χ.Δ./2014, 
αναπόσπαστο δε μέρος αποτελεί η παρούσα πρόσθετη 
πράξη σύμβασης. 

Άρθρο 5ο 

Το συμβαλλόμενο Ελληνικό Δημόσιο, όπως εκπρο¬ 
σωπείται στην παρούσα από τον Υπουργό Αγροτικής 
Ανάπτυξης και Τροφίμων και τον Αναπληρωτή Υπουργό 
Οικονομικών αναλαμβάνει την κάλυψη οποιονδήποτε 
ανοιγμάτων στη χρηματοδότηση από δημοσιονομικές 
διορθώσεις, αναστολές πληρωμών ή οποιαδήποτε άλλη 
αιτία, καθώς επίσης και τις δαπάνες για την κάλυψη των 
τόκων και των προμηθειών που θα προκύψουν (άρθρα 
2, 3, 4 της υπ’ αριθμ. 6169/Χ.Δ./2014 Σύμβασης), σύμ¬ 
φωνα με το σημείο Β του Προοιμίου της παρούσας. 
Τα ποσά αυτά θα βαρύνουν τη σχετική πίστωση του 
προϋπολογισμού του «Ε.Λ.Ε.Γ.Ε.Π.» και θα καλύπτονται 


με επιχορήγηση από τον Τακτικό Προϋπολογισμού του 
Κράτους (Φορέας 29/110, ΚΑΕ 2112 «Κάλυψη Ελλείμματος 
ΕΛΕΓΕΠ»,). Σε περίπτωση μη επάρκειας της αρχικής 
δέσμευσης πίστωσης, δύναται να εγκριθεί συμπληρω¬ 
ματική δέσμευση πίστωσης χωρίς την τροποποίηση της 
παρούσας πρόσθετης πράξης. 

Αρθρο 6ο 

Οι πιστώσεις που υποχρεούται να καταβάλλει η Ευ¬ 
ρωπαϊκή Επιτροπή με τη νέα καθορισμένη διαδικασία 
(Κανονισμός 1306/2013), εκχωρούνται με την παρούσα 
σύμβαση από το Ελληνικό Δημόσιο στην Τράπεζα Πει¬ 
ραιώς όσον αφορά στο ΕΓΤΕ και θα κατατίθενται σε 
πίστωση του δανείου. 

Αρθρο 7ο 

Για το σκοπό αυτό συντάχθηκε η παρούσα σύμβαση, 
σε τέσσερα (4) όμοια πρωτότυπα που υπογράφεται στη 
συνέχεια. 

Η παρούσα ισχύει από 16ης Οκτωβρίου 2015. 

Η σύμβαση αυτή να δημοσιευθεί στην Εφημερίδα της 
Κυβερνήσεως. 

Οι Συμβαλλόμενοι 
Γ ια το Ελληνικό Δημόσιο 

Ο ΑΝΑΠΛΗΡΩΤΗΣ Ο ΥΠΟΥΡΓΟΣ ΑΓΡΟΤΙΚΗΣ 

ΥΠΟΥΡΓΟΣ ΟΙΚΟΝΟΜΙΚΩΝ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΓΕΩΡΓΙΟΣ ΧΟΥΛΙΑΡΑΚΗΣ ΕΥΑΓΓΕΛΟΣ ΑΠΟΣΤΟΛΟΥ 

Γ ια την Τ ράπεζα Πειραιώς Α.Ε. 

Ο Διευθύνων Σύμβουλος, ΟΕΟ 
ΑΝΘΙΜΟΣ ΘΩΜΟΠΟΥΛΟΣ 

